ထေရသုတ်

(၂)သုတ် ရှိပါသည်။

ဗဟုဇနအဟိတာယ၊ ဗဟုဇနအသုခါယ၊ ဗဟုနောဇနဿ အနတ္ထာယ အဟိတာယ ဒုက္ခာယ ဒေဝမနုဿာနံ ပဋိပန္နဖြစ်သော ထေရ ရဟန်း၏အရည်အချင်း ငါးမျိုးနှင့် ဗဟုဇနဟိတာယ ဗဟုဇနသုခါယ ဗဟုနောဇနဿ အတ္ထာယ ဟိတာယ သုခါယ ဒေဝမနုဿာနံ ပဋိပန္နထေရ ရဟန်း၏အရည်အချင်းငါးမျိုးတို့ကို ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

မထေရ်ကြီး သီတင်းသုံးနေရာအရပ်၌ ချမ်းချမ်းသာသာနေရသော မထေရ်ကြီး ၏အရည်အချင်း (ဂုဏ်ရည်) (၁၀)မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။

ထေရသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် တရားငါးမျိုးတို့နှင့် ပြည့်စုံသော မထေရ်ရဟန်းသည် များစွာသော လူတို့၏ အစီးအပွားမဲ့ရန် များစွာသောလူတို့၏ ချမ်းသာမဲ့ရန် များစွာသောလူတို့၏ အကျိုးမဲ့ရန် နတ်လူတို့၏ အစီးအပွားမဲ့ရန် ဆင်းရဲရန် ကျင့်ကြောင်းနှင့် တရားငါးမျိုးတို့နှင့် ပြည့်စုံသော မထေရ်ရဟန်းသည် များစွာသော လူတို့၏ အစီးအပွားအလို့ငှါ များစွာသောလူတို့၏ ချမ်းသာခြင်းငှါ များစွာသောလူတို့၏ အကျိုးငှါ နတ်လူတို့၏ အစီးအပွားအလို့ငှါ ချမ်းသာခြင်းငှါ ကျင့်ကြောင်း ဟောကြားတော်မူခဲ့သည်။

ကိုးကား

အင်္ဂုတ္တရနိကာယ်